गुरमीत राम रहीम से बिना शर्त प्यार करते हैं डेरा सच्चा सौदा के अनुयायी  
मेडिटेशन की पद्धति सिमरन के जरिए गुरुजी से मुलाकात का दावा
डेरा सच्चा सौदा समाज कल्याण के लिए करता है 134 किस्म के कार्य 
वेश्याओं को वापस समाज की मुख्य धारा में शामिल किया जाता है
क्या आपने कभी राम रहीम को देखा है? जवाब में किरण पाल ने कहा हर महीने, कभी-कभी एक महीने में दो बार भी. हर रविवार को ध्यान होता है. हम उपवास करते हैं और गरीबों को अपना भोजन देते हैं. वह (राम रहीम) हमें प्रेरणा देते हैं और हमें लोगों को प्रेरणा देना सिखाते हैं. राम रहीम में विश्वास रखने के सवाल पर किरण पाल ने कहा कि गुरुमंत्र में ऐसी शक्ति है कि सभी बुरी आत्माएं और बुरी चीजें निकल जाती हैं. आत्मविश्वास बढ़ता है. ध्यान की पद्धति सिमरन के बाद मानव भगवान की तरह होता है. यदि सच्चे ह्रदय से किया जाए तो मेडिटेशन के इस तरीके से कैंसर जैसी बीमारियों से भी छुटकारा मिल जाता है.